Մինչ այդ, Մայր Աթոռ Սուրբ Էջմիածնի Թանգարաններու եւ արխիւի բաժնի տնօրէն Տ. Ասողիկ Քհնյ. Կարապետեան երէկ սարքեց մամլոյ ասուլիս մը։ Անդրադառնալով Ս. Գեղարդի շուրջ յառաջ քշուած անհիմն պնդումներուն՝ ան ըսաւ. «Ս. Գեղարդի հետ կապուած այն ամէն ինչը, զոր մենք լսեցինք այս օրերուն, պարզապէս զաւեշտալի է։ Մասունքներու, սրբութիւններու դէմ նման կասկածներու սերմանումը պարզապէս սրբապղծութիւն է։ Ես չէի ուզեր առհասարակ անդրադառնալ այդ կասկածներուն, որովհետեւ անոնք զաւեշտալի եւ անհիմն են, բայց կրօնական առումով նաեւ դատապարտելի են։ Մասունքներու, սրբութիւններու դէմ նման յանդգնութիւնը, կասկածներու սերմանումը, պարզապէս սրբապղծութիւն է»։